pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ผู้ค้าตลาดนัดจตุจักร เข้าพบและขอบคุณ รอง นรม.พล.อ.ประวิตรฯ หลังประสบความสำเร็จช่วยแก้ไขปัญหาตลาดนัดจตุจักร
วันจันทร์ที่ 3 ธันวาคม 2561
ผู้ค้าตลาดนัดจตุจักร เข้าพบและขอบคุณ รอง นรม.พล.อ.ประวิตรฯ หลังประสบความสําเร็จช่วยแก้ไขปัญหาตลาดนัดจตุจักร
รอง นรม.พล.อ.ประวิตรฯ เร่งแก้ไขปัญหาความเดือดร้อนของประชาชนผู้ค้าตลาดนัดจตุจักร ลดความเหลื่อมล้ําทางสังคม สอดคล้องกับนโยบายรัฐบาล
วันนี้อังคารที่ 27 พฤศจิกายน 2561 เวลา 15.00 น. ณ ห้องรับรอง สโมสรทหารบก (วิภาวดี) พลเอก ประวิตร วงษ์สุวรรณ รองนายกรัฐมนตรี โดย พลเอก ณัฐพล นาคพาณิชย์ รองผู้บัญชาการทหารบก พร้อมด้วย นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี ซึ่งได้รับมอบหมายให้เป็นผู้แทนนายกรัฐมนตรี และพลตํารวจเอก อัศวิน ขวัญเมือง ผู้ว่าราชการกรุงเทพมหานคร นําผู้แทนกลุ่มสหกรณ์บริการผู้ค้าตลาดนัดจตุจักรและกลุ่มผู้ค้าตลาดนัดจตุจักร เข้าพบเพื่อมอบดอกไม้ แสดงความขอบคุณรัฐบาลและคณะกรรมการขับเคลื่อนและปฏิรูปการบริหารราชการแผ่นดิน คณะที่ 5 (กขป.5) เพื่อแสดงความขอบคุณรัฐบาลที่ได้เข้ามาช่วยแก้ไขปัญหาความเดือดร้อนของผู้ค้าในตลาดนัดจตุจักรจนได้ข้อยุติที่เป็นที่พอใจของทุกฝ่ายที่เกี่ยวข้อง โดยเฉพาะสามารถช่วยลดค่าเช่าแผงค้ารายเดือน และปรับให้ กทม. เข้ามาบริหารจัดการตลาดนัดจตุจักรแทนการรถไฟแห่งประเทศไทย ทั้งนี้ การแก้ไขปัญหาความเดือดร้อนดังกล่าวสะท้อนให้เห็นถึงความตั้งใจจริงของรัฐบาลในการบริหารจัดการพื้นที่สาธารณประโยชน์ให้มีความสมดุล และเป็นธรรมกับทุกฝ่าย ซึ่งเป็นการลดความเหลื่อมล้ําทางสังคมที่สอดคล้องกับนโยบายที่รัฐบาลได้เร่งดําเนินอยู่ในขณะนี้
สําหรับ ปัญหาความเดือดร้อนของผู้ค้าตลาดนัดจตุจักรเป็นปัญหาที่เกิดจากการปรับ ระบบการบริหารจัดการตลาดตั้งแต่ปี 2555 และส่งผลให้ค่าเช่าแผงมีราคาสูงขึ้นอย่างมาก (3,157 บาท/เดือน) จนกลายเป็นปัญหายืดเยื้อและผลส่งกระทบต่อผู้ค้าตลาดนัดจตุจักร ซึ่งมีอยู่ ประมาณ 90,000 แผง จนเมื่อเดือนกันยายน 2561 ผู้ค้าตลาดนัดจตุจักรประมาณกว่า 2,000 ราย ได้ยื่นหนังสือถึงนายกรัฐมนตรี ขอให้รัฐบาลเข้ามาช่วยแก้ไขปัญหาความเดือดร้อนดังกล่าว และลดผลกระทบต่อประชาชาชนผู้ใช้บริการในตลาดนัดจตุจักร
โอกาสนี้ รองนายกรัฐมนตรี ได้กล่าวขอบคุณทุกคนที่เข้าพบและและขอบคุณหน่วยงานภาคส่วนที่เกี่ยวข้อง ที่ให้ความร่วมมือเร่งแก้ไขปัญหาความเดือดร้อนของประชาชนผู้ค้าตลาดนัดจตุจักรแล้วเสร็จ พร้อมกล่าวว่า การเร่งรัดขับเคลื่อนการแก้ไขปัญหาดังกล่าว จนกระทั่งได้ข้อยุติ โดยกําหนดให้การรถไฟแห่งประเทศไทย ส่งมอบการบริหารตลาดนัดจตุจักรให้กับกรุงเทพมหานคร และลดค่าเช่าแผงลงจากเดิมเดือนละ 3,157 บาท เหลือเดือนละ 1,800 บาท ตามรายละเอียดที่กระทรวงคมนาคมได้รายงานให้ คณะรัฐมนตรีรับทราบแล้ว เมื่อ 20 พฤศจิกายน 2561 สําหรับรายละเอียดอื่นๆ อยู่ระหว่างการ จัดทําบันทึกความเข้าใจร่วมกันระหว่างการรถไฟแห่งประเทศและกรุงเทพมหานคร เพื่อให้ กรุงเทพมหานคร สามารถเข้ามาเริ่มบริหารจัดการตลาดนัดจตุจักรได้ตั้งแต่ 1 ธันวาคม 2561 เป็นต้นไป
ตอนท้าย รองนายกรัฐมนตรีย้ําว่ารัฐบาลไม่เพียงแต่ดูแลบรรเทาความเดือดร้อนของร้านค้าตลาดนัดจตุจักรเท่านั้น แต่ดูแลบรรเทาความเดือนร้อนให้กับประชาชนทั่วประเทศ ซึ่งมีหลายโครงการที่กําลังเร่งดําเนินการอยู่ในขณะนี้ และได้ฝากให้ผู้ประกอบการร้านค้าตลาดนัดจตุจักรให้รักษาความสะอาด และขายสินค้าในราคาย่อมเยา ยุติธรรม กับประชาชนด้วย
....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.มนัญญา ชูบทบาทสตรีสระบุรี
วันศุกร์ที่ 21 สิงหาคม 2563
รมช.มนัญญา ชูบทบาทสตรีสระบุรี
รมช.มนัญญา ชูบทบาทสตรีสระบุรี มอบใบประกาศให้แม่ดีเด่น สตรีไทยดีเด่น และรางวัลประกวดผ้าสืบสาน พร้อมเยี่ยมชมบูธจําหน่ายสินค้าเกษตรอินทรีย์และสินค้าท้องถิ่น ภายใต้สโลแกน "สตรีแบ่งปันรัก ปลูกพืชผักปลอดภัย"
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เป็นประธานเปิดงาน "สตรีสระบุรี อนุรักษ์วัฒนธรรม เลิศล้ําผ้าพื้นถิ่น สืบสานศิลป์ประเพณีไทย" ประจําปี 2563 ในวันที่ 21 สิงหาคม 2563 พร้อมมอบประกาศเกียรติบัตรให้แก่ แม่ดีเด่น จํานวน 13 รางวัล สตรีไทยดีเด่น จํานวน 13 รางวัล และรางวัลชนะเลิศการประกวดผ้าสืบสาน อนุรักษ์ศิลป์ผ้าถิ่นไทย ดํารงไว้ในแผ่นดิน จํานวน 3 รางวัล โดยมีนายวิวัตห์ชัย พันธุ์วา รองอธิบดีกรมส่งเสริมสหกรณ์ นางวิไลวรรณ พรหมคํา รองอธิบดีกรมวิชาการเกษตร หัวหน้าส่วนราชการจังหวัดสระบุรี และสตรีชาวจังหวัดสระบุรี ร่วมแสดงความยินดีอย่างคับคั่ง ณ หอประชุมองค์การบริหารส่วนจังหวัดสระบุรี จังหวัดสระบุรี
รมช.มนัญญา กล่าวเพิ่มเติมว่า สตรีไทยมีบทบาทสําคัญในการขับเคลื่อนประเทศ ซึ่งการจัดงานดังกล่าว เพื่อเป็นการเชิดชูบทบาท หน้าที่ และความดีงามของสตรีชาวจังหวัดสระบุรี ให้สังคมตระหนักถึงบทบาท ความรู้ และความสามารถของสตรีไทย ให้ผู้หญิงไทยมีโอกาสแสดงความรู้ความสามารถในการพัฒนาประเทศ ควบคู่ไปกับการสร้างความเข้มแข็งในสถาบันสังคม สถาบันครอบครัว ให้สามารถเทียบเท่าสตรีสากล
นอกจากนี้ รมช.มนัญญา ยังได้เยี่ยมชมนิทรรศการจัดแสดงสินค้าท้องถิ่นของกองทุนบทบาทสตรีจังหวัดสระบุรี อาทิ กลุ่มส่งเสริมอาชีพครกหิน ผลิตครกหินคุณภาพจําหน่าย กลุ่ม Handmade รถตุ๊กๆ เล็กจากกระป๋องเบียร์ นํา้อัดลม ซึ่งช่วยลดปริมาณขยะ และสร้างคุณค่าจากกระป๋องอลูมิเนียมที่เหลือทิ้งจากคนในชุมชน กลุ่มอาชีพผลิตตะกร้า (ถังขยะ) เพื่อการส่งออกจากเชือกมัดฟาง กลุ่มพรมเช็ดเท้าอเนกประสงค์ และสินค้าท้องถิ่นต่างๆ มากมาย รวมถึงสินค้าเกษตรอินทรีย์ ทั้งผักสด และอาหารต่างๆ แสดงให้เห็นถึงชาวจังหวัดสระบุรีตระหนักถึงความสะอาดและปลอดภัยของวัตถุดิบ ซึ่งสอดคล้องกับนโยบายอาหารปลอดภัย (Food Safety) ของกระทรวงเกษตรและสหกรณ์ และเกษตรอินทรีย์ยังสามารถสร้างรายได้และต่อยอดทางธุรกิจอื่นๆ โดยมีซูเปอร์มาร์เก็ตสหกรณ์เป็นช่องทางการจําหน่ายสินค้า สร้างรายให้แก่เกษตรกรอีกด้วย
“แผ่นดินไทยเป็นแผ่นดินที่ดีที่สุด มีเสรีและเปิดกว้าง สตรีไทยเป็นผู้ขับเคลื่อนหลายอย่าง ทั้งบทบาทของสตรี ความเป็นแม่ และเป็นแบบอย่างที่ดีในครอบครัว และแผ่นดินไทยยังเป็นแผ่นดินที่มีความอุดมสมบูรณ์ ซึ่งหลายหน่วยงานก็มีนโยบายให้กินผักปลอดภัย มีเกษตรอินทรีย์ในโรงเรียน โรงพยาบาล ซึ่งก็จะไม่ทําร้ายดิน และประชาชน ผู้บริโภคก็มีสุขภาพที่ดีด้วย” รมช.มนัญญากล่าว
รัฐบาลไทย-ข่าวทำเนียบรัฐบาล-กระทรวงยุติธรรม จัดเวทีแลกเปลี่ยนเรียนรู้การดำเนินงานของประเทศในภูมิภาคอาเซียนเกี่ยวกับ “การเข้าถึงความยุติธรรม” (Access to Justice)
วันจันทร์ที่ 17 ธันวาคม 2561
กระทรวงยุติธรรม จัดเวทีแลกเปลี่ยนเรียนรู้การดําเนินงานของประเทศในภูมิภาคอาเซียนเกี่ยวกับ “การเข้าถึงความยุติธรรม” (Access to Justice)
พลอากาศเอกประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานเปิดการประชุมเชิงปฏิบัติการระดับภูมิภาคอาเซียนระดับภูมิภาคอาเซียน “การเข้าถึงความยุติธรรม” (Access to Justice)
ในวันจันทร์ที่ ๑๗ ธันวาคม ๒๕๖๒ เวลา ๐๙.๐๐ น. ณ โรงแรมนารายณ์ ถนนสีลม กรุงเทพฯ พลอากาศเอกประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม เป็นประธานเปิดการประชุมเชิงปฏิบัติการระดับภูมิภาคอาเซียนระดับภูมิภาคอาเซียน “การเข้าถึงความยุติธรรม” (Access to Justice) โดยมีนายสมณ์ พรหมรส อธิบดีกรมคุ้มครองสิทธิและเสรีภาพ ดร.เสรี นนทสูติ ผู้แทนไทยในคณะกรรมาธิการระหว่างรัฐบาลอาเซียนว่าด้วยสิทธิมนุษยชน H.E. Amb. Barry Desker ผู้แทนคณะกรรมาธิการระหว่างรัฐบาลอาเซียนว่าด้วยสิทธิมนุษยชนจากประเทศสิงคโปร์ และ Ms. Deirde Boyd – UN Resident Coordinator and UNDP Resident Representative พร้อมด้วยคณะผู้แทนจากหน่วยงานภาครัฐ ภาคเอกชน และภาคประชาสังคม รวมทั้งนักวิชาการจากภูมิภาคอาเซียน เข้าร่วมฯ
ทั้งนี้ กระทรวงยุติธรรม โดยกรมคุ้มครองสิทธิและเสรีภาพ ร่วมกับผู้แทนไทยในคณะกรรมาธิการระหว่างรัฐบาลอาเซียนว่าด้วยสิทธิมนุษยชน จัดขึ้นเพื่อแลกเปลี่ยนเรียนรู้การดําเนินงานของประเทศในภูมิภาคอาเซียนเกี่ยวกับการให้ความช่วยเหลือทางกฎหมาย การส่งเสริมและคุ้มครองสิทธิในชีวิต การให้ความช่วยเหลือทางกฎหมายแก่จําเลย การดําเนินการของภาครัฐเพื่อดูแลผู้ต้องขัง การอภัยโทษและลดหย่อนโทษ กระบวนการยุติธรรมสําหรับเด็ก
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม กล่าวว่า “กระทรวงยุติธรรม เน้นย้ําความเชื่อมโยง ๓ ประเด็น ได้แก่ การให้ความช่วยเหลือทางกฎหมาย การส่งเสริมและคุ้มครองสิทธิในชีวิตและกระบวนการยุติธรรมสําหรับเด็ก กับภารกิจของกระทรวงยุติธรรม และสอดคล้องกับงานวิจัย AICHR รวมทั้ง เน้นย้ําถึงความสําคัญของการร่วมมือและบูรณาการการทํางานร่วมกัน เพื่อนําไปสู่ความสําเร็จในการเข้าถึงความยุติธรรม ซึ่งสอดคล้องกับพื้นฐานแนวคิดการเป็นประธานอาเซียนของประเทศไทยที่มุ่งส่งเสริมความเป็นหุ้นส่วนเพื่อความยั่งยืน และหวังว่าเวทีนี้จะเป็นการเปิดโอกาสให้ผู้แทนจากประเทศในภูมิภาคอาเซียนได้แลกเปลี่ยนเรียนรู้การดําเนินงานระหว่างกัน พัฒนาความร่วมมือซึ่งกันและกัน พร้อมทั้งยืนยันว่าประเทศไทยพร้อมให้ความร่วมมือกับทุกประเทศในภูมิภาคอาเซียนในฐานะประธานอาเซียนต่อไป”
รัฐบาลไทย-ข่าวทำเนียบรัฐบาล-รองนายกรัฐมนตรี พลเอกประวิตรฯ ส่งเสริมเพิ่มประสิทธิภาพของนักกีฬา เน้นพัฒนาตนเองให้เกิดความเข้มแข็ง
วันศุกร์ที่ 9 สิงหาคม 2562
รองนายกรัฐมนตรี พลเอกประวิตรฯ ส่งเสริมเพิ่มประสิทธิภาพของนักกีฬา เน้นพัฒนาตนเองให้เกิดความเข้มแข็ง
พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 4/2562
วันนี้ (9 สิงหาคม 2562) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการบริหารกองทุนพัฒนาการกีฬาแห่งชาติ ครั้งที่ 4/2562 ร่วมกับหน่วยงานที่เกี่ยวข้อง สรุปสาระสําคัญ ดังนี้
รองนายกรัฐมนตรีได้กําชับให้ความสําคัญในการเพิ่มประสิทธิภาพของนักกีฬา เน้นพัฒนาตนเองให้เกิดความเข้มแข็งและมีศักยภาพมากยิ่งขึ้น พร้อมทั้งให้จัดหาพื้นที่เหมาะสมในการจัดตั้งศูนย์วิทยาศาสตร์การกีฬาในจังหวัดต่าง ๆ รวมไปถึงการกลั่นกรอง จัดสรรงบประมาณให้เกิดความเหมาะสม และแสดงถึงความโปร่งใสมากที่สุด โดยคณะกรรมการ ฯ ขอข้อเสนอต่อที่ประชุมให้มีการส่งเสริมและสนับสนุนกิจกรรม เครื่องมือด้านวิทยาศาสตร์การกีฬา ในจังหวัดต่าง ๆ ทั้งในพื้นที่ส่วนกลางและสมาคมกีฬาแห่งประเทศไทย รวมถึงส่งเสริมการเป็นเจ้าภาพจัดการแข่งขันกีฬาในระดับชาติ และระดับนานาชาติ
โดยที่ประชุมได้พิจารณามีมติเห็นชอบ การสนับสนุนตามแผนพัฒนากีฬา ประจําปี พ.ศ. 2562 ตามที่ การกีฬาแห่งประเทศไทยเสนอประกอบด้วย 1. การสนับสนุนระบบการพัฒนากีฬาสู่ความเป็นเลิศทั้งในระดับชาติ และนานาชาติ 2. การกํากับดูแลกีฬามวยให้ปฏิบัติตามกฎหมาย 3. การส่งเสริม สนับสนุนกิจกรรม และเครื่องมือด้านวิทยาศาสตร์การกีฬา และ 4. การส่งเสริมการเป็นเจ้าภาพจัดการแข่งขันระดับนานาชาติ และระดับชาติ
.......................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.กษ. ติดตามการดำเนินงานโครงการเชื่อมโยงตลาดข้าวอินทรีย์และข้าว GAP ครบวงจร
วันอังคารที่ 10 ตุลาคม 2560
รมช.กษ. ติดตามการดําเนินงานโครงการเชื่อมโยงตลาดข้าวอินทรีย์และข้าว GAP ครบวงจร
รมช.กษ. ติดตามการดําเนินงานโครงการเชื่อมโยงตลาดข้าวอินทรีย์และข้าว GAP ครบวงจร พร้อมเป็นสักขีพยานในการลงนาม MOU ระหว่างกลุ่มเกษตรกรและผู้ประกอบการของจังหวัดขอนแก่น
นางสาวชุติมา บุณยประภัศร รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามการดําเนินงานโครงการเชื่อมโยงตลาดข้าวอินทรีย์และข้าว GAP ครบวงจร ณ จ.ขอนแก่น ว่า ตามที่กระทรวงเกษตรและสหกรณ์ดําเนินโครงการเชื่อมโยงตลาดข้าวอินทรีย์และข้าว GAP ครบวงจร ทําให้มีกลุ่มเกษตรกรและผู้ประกอบการให้ความสนใจในการเข้าร่วมโครงการดังกล่าวเป็นจํานวนมาก การลงพื้นที่ในครั้งนี้มีวัตถุประสงค์เพื่อเป็นแกนกลางในการเชื่อมโยงการซื้อขายผลผลิตข้าวอินทรีย์จากโครงการส่งเสริมการผลิตข้าวอินทรีย์และข้าว GAP จากโครงการยาแปลงใหญ่ โดยนําเกษตรกรและผู้ประกอบการมาพูดคุยทําความเข้าใจถึงรายละเอียดของการซื้อขายข้าวในโครงการเชื่อมโยงตลาดฯ อาทิ ชนิดข้าว ปริมาณผลผลิต จุดซื้อขาย เป็นต้น
หลังจากที่ทั้งสองฝ่ายได้พูดคุยทําความเข้าใจกันแล้ว ได้จัดทําบันทึกข้อตกลงความร่วมมือการซื้อขายผลผลิตข้าว (MOU) โครงการเชื่อมโยงตลาดข้าวอินทรีย์และข้าว GAP ครบวงจร โดยแบ่งจุดลงนามออกเป็น 2 แห่ง ได้แก่ 1) ศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) โนนพริก ต.โคกสง่า อ.พล จ.ขอนแก่น ประกอบด้วยกลุ่มเกษตรกรจากอําเภอพล อําเภอแวงใหญ่ และอําเภอโนนศิลา และ 2) สหกรณ์เครดิตยูเนียนหนองสองห้อง จํากัด ประกอบด้วยกลุ่มเกษตรกรจากอําเภอหนองสองห้อง อําเภอบ้านฝาง อําเภอชุมแพ อําเภอพระยืน อําเภอหนองเรือ อําเภอสีชมพู อําเภอเมือง อําเภออุบลรัตน์ และอําเภอซําสูง โดยมีผู้ประกอบการค้าข้าวร่วมลงนาม จํานวน 8 ราย กลุ่มเกษตรกรโครงการส่งเสริมการผลิตข้าวอินทรีย์ จํานวน 48 กลุ่ม และกลุ่มเกษตรกรนาแปลงใหญ่ จํานวน 2 กลุ่ม โดยมีรัฐมนตรีช่วยว่าการกระทรวงเกษตรและสหกรณ์และผู้ว่าราชการจังหวัดขอนแก่นร่วมเป็นสักขีพยานในการลงนาม MOU ครั้งนี้
สําหรับผู้ประกอบการค้าข้าวที่ผ่านการเข้าร่วมโครงการ จะได้รับสิทธิประโยชน์ดังนี้ สามารถขอให้รัฐบาลชดเชยดอกเบี้ย ร้อยละ 3 ต่อปี โดยมีระยะเวลาได้รับการชดเชยดอกเบี้ย คือ 1) ผู้ประกอบการค้าข้าวอินทรีย์ ได้รับการชดเชยดอกเบี้ย ในระยะเวลา 3 ปี และ 2) ผู้ประกอบการค้าข้าว GAP ได้รับการชดเชยดอกเบี้ย ในระยะเวลา 1 ปี นอกจากนี้สําหรับผู้ประกอบการที่รับซื้อข้าวอินทรีย์ จะได้รับการจัดสรรโควตาส่งออกไป EU จากกรมการค้าต่างประเทศตามสัดส่วนของพื้นที่ที่ผู้ประกอบการรับซื้อข้าวจากเกษตรกร
สําหรับกลุ่มเกษตรกรที่เข้าร่วมโครงการก็ได้ประโยชน์จากโครงการนี้เช่นกัน ที่จะมีผู้ซื้อรองรับแน่นอน โดยสามารถขายข้าวได้ในราคาสูงกว่าข้าวทั่วไป อย่างน้อย 300 - 500 บาท แล้วแต่ชนิดข้าว ทั้งนี้ขึ้นอยู่กับคุณภาพของข้าว
เกษตรกรที่สนใจเข้าร่วมโครงการเชื่อมโยงตลาดข้าวอินทรีย์และข้าว GAP ครบวงจร หรือผู้ประกอบการที่สนใจรับซื้อผลผลิตคุณภาพจากกลุ่มเกษตรกร สามารถติดต่อได้ที่สํานักงานเกษตรและสหกรณ์จังหวัดทุกจังหวัด หน่วยงานของกรมการข้าวในพื้นที่ หรือโทรสายด่วนหมอข้าว 1170 กด 4
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-กระทรวงดิจิทัลฯ เร่งสรุปคุณสมบัติของกรรมการผู้ทรงคุณวุฒิ ในคณะกรรมการ กกม. กบส.
วันพุธที่ 11 มีนาคม 2563
กระทรวงดิจิทัลฯ เร่งสรุปคุณสมบัติของกรรมการผู้ทรงคุณวุฒิ ในคณะกรรมการ กกม. กบส.
กระทรวงดิจิทัลฯ เร่งสรุปคุณสมบัติของกรรมการผู้ทรงคุณวุฒิ ในคณะกรรมการ กกม. กบส.
นางสาวอัจฉรินทร์ พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม ร่วมการประชุมคณะกรรมการสรรหาผู้ทรงคุณวุฒิในคณะกํากับดูแลด้านความมั่นคงปลอดภัยไซเบอร์ หรือ (กกม.) และคณะกรรมการบริหารสํานักงานคณะกรรมการรักษาความมั่นคงปลอดภัยไซเบอร์ หรือ (กบส.) ครั้งที่ 1/2563 โดยมีนายภุชพงค์ โนดไธสง รองปลัดกระทรวงดิจิทัลฯ และผู้เกี่ยวข้องจากหน่วยงานต่างๆ ร่วมประชุม ณ ห้องประชุม 802 ชั้น 8 สํานักงานปลัดกระทรวงดิจิทัลเพื่อเศรษฐกิจและสังคม โดยที่ประชุมได้พิจารณาเรื่องการกําหนดความรู้ความเชี่ยวชาญของกรรมการผู้ทรงคุณวุฒิ ในคณะกรรมการ กกม. ซึ่งได้กําหนดความรู้ความเชี่ยวชาญไว้ 4 ด้าน ดังนี้ ด้านการรักษาความมั่นคงปลอดภัยไซเบอร์ ด้านเทคโนโลยีสารสนเทศและการสื่อสาร ด้านวิทยาศาสตร์ / วิศวกรรมศาสตร์ และด้านกฎหมาย ซึ่งจะเสนอรายชื่อแต่ละด้านมากกว่า 2 ท่าน ในการประชุมครั้งถัดไป
ส่วนความรู้ความเชี่ยวชาญของกรรมการผู้ทรงคุณวุฒิ ในคณะกรรมการ กบส. ที่ประชุมได้กําหนดความรู้ความเชี่ยวชาญไว้ 6 ด้าน ดังนี้ ด้านการรักษาความมั่นคงปลอดภัยไซเบอร์ ด้านเทคโนโลยีสารสนเทศและการสื่อสาร  ด้านเศรษฐศาสตร์ ด้านสังคมศาสตร์ หรือ นิเทศศาสตร์ ด้านกฎหมาย และด้านการบริหารจัดการ และกําหนดการประชุมครั้งที่ 2 ในวันที่ 20 มีนาคม 2563 ครั้งที่ 3 ในวันที่ 3 เมษายน 2563
******************
รัฐบาลไทย-ข่าวทำเนียบรัฐบาล-กระทรวงยุติธรรม ให้การช่วยเหลือเยียวยาทายาทนายพอละจี หรือบิลลี่ รักจงเจริญ เหยื่อที่ถูกอุ้มหายแล้ว
วันพฤหัสบดีที่ 12 กันยายน 2562
กระทรวงยุติธรรม ให้การช่วยเหลือเยียวยาทายาทนายพอละจี หรือบิลลี่ รักจงเจริญ เหยื่อที่ถูกอุ้มหายแล้ว
นายสมศักดิ์ เทพสุทิน รัฐมนตรีว่าการกระทรวงยุติธรรม แถลงข่าวแนวทางการให้ความช่วยเหลือเยียวยาครอบครัวของนายพอละจี หรือบิลลี่ รักจงเจริญ
ในวันพฤหัสบดีที่ ๑๒ กันยายน ๒๕๖๒ เวลา ๑๔.๐๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม แถลงข่าวแนวทางการให้ความช่วยเหลือเยียวยาครอบครัวของนายพอละจี หรือบิลลี่ รักจงเจริญ ตาม พ.ร.บ.ค่าตอบแทนผู้เสียหาย และค่าทดแทน และค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉบับที่ ๒) พ.ศ.๒๕๕๙ ณ จุดแถลงข่าว ชั้น ๑ อาคารรัฐสภา (เกียกกาย)
สืบเนื่องจากเมื่อวันที่ ๓ กันยายน ๒๕๖๒ กรมสอบสวนคดีพิเศษ ร่วมกับหน่วยงานที่เกี่ยวข้องได้แถลงข่าวพบชิ้นส่วนกระดูก อุปกรณ์ทางคดี ผลตรวจพิสูจน์ดีเอ็นเอ (DNA) และพยานหลักฐานสําคัญอื่น ๆ จนเชื่อได้ว่าเป็นศพของนายพอละจี หรือบิลลี่ รักจงเจริญ ซึ่งเกิดจากถูกกลุ่มคนร้ายฆาตกรรมโดยทรมานและการบังคับบุคคลให้สูญหาย
นายสมศักดิ์ เทพสุทิน รัฐมนตรีว่าการกระทรวงยุติธรรม ได้สั่งการให้กรมคุ้มครองสิทธิและเสรีภาพพิจารณาให้การช่วยเหลือครอบครัวนายพอละจี หรือบิลลี่ฯ โดยเร็ว ซึ่งต่อมา นายสมณ์ พรหมรส อธิบดีกรมคุ้มครองสิทธิและเสรีภาพ ได้มอบหมายทีมเจ้าหน้าที่ของกรมคุ้มครองสิทธิฯ ลงพื้นที่ติดตามและเข้าพบทายาทเมื่อวันที่ ๔ กันยายน ๒๕๖๒ เพื่อแจ้งสิทธิและรับคําขอรับค่าตอบแทนตามพระราชบัญญัติค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา พ.ศ. ๒๕๔๔ และที่แก้ไขเพิ่มเติม (ฉบับที่ ๒) พ.ศ. ๒๕๕๙
โดยในวันพฤหัสบดีที่ ๑๒ กันยายน ๒๕๖๒ กรมคุ้มครองสิทธิและเสรีภาพได้นําเรื่องการช่วยเหลือเยียวยาดังกล่าวเข้าที่ประชุมคณะอนุกรรมการพิจารณาค่าตอบแทนและค่าทดแทนและค่าใช้จ่ายแก่จําเลยในคดีอาญากรุงเทพมหานคร ๓ ที่มีอธิบดีกรมคุ้มครองสิทธิและเสรีภาพ เป็นประธาน โดยที่ประชุมเห็นว่านายพอละจี หรือบิลลี่ฯ เสียชีวิตแล้ว และเป็นผู้เสียหายตามพระราชบัญญัติค่าตอบแทนผู้เสียหายฯ จึงมีมติอนุมัติให้จ่ายค่าตอบแทนฯ แก่ทายาทนายพอละจี หรือบิลลี่ฯ ได้แก่ ค่าตอบแทนกรณีถึงแก่ความตาย เป็นเงิน ๘๐,๐๐๐ บาท ค่าจัดการศพ เป็นเงิน ๒๐,๐๐๐ บาท และค่าขาดอุปการะเลี้ยงดู เป็นเงิน ๔๐,๐๐๐ บาท รวมเป็นเงินจํานวน ๑๔๐,๐๐๐ บาท
ทั้งนี้ กระทรวงยุติธรรม โดยกรมคุ้มครองสิทธิและเสรีภาพจะได้ประสานทายาทนายพอละจี หรือบิลลี่ฯ เพื่อรับเงินช่วยเหลือเยียวยาดังกล่าว ภายในเดือนกันยายน ๒๕๖๒ ต่อไป
รัฐบาลไทย-ข่าวทำเนียบรัฐบาล-ดร.สาธิต ปลื้ม ทีม Thailand EMT ของ ประเทศไทย ผ่านการรับรองมาตรฐานขององค์การอนามัยโลก ประเทศแรกในภูมิภาคเอเชียตะวันออกเฉียงใต้
วันพุธที่ 4 กันยายน 2562
ดร.สาธิต ปลื้ม ทีม Thailand EMT ของ ประเทศไทย ผ่านการรับรองมาตรฐานขององค์การอนามัยโลก ประเทศแรกในภูมิภาคเอเชียตะวันออกเฉียงใต้
รัฐมนตรีช่วยว่าการกระทรวงสาธารณสุข เผยทีมปฏิบัติการฉุกเฉินทางการแพทย์และสาธารณสุขในภาวะภัยพิบัติของประเทศไทย (Thailand EMT) ผ่านการรับรองมาตรฐานขององค์การอนามัยโลกเป็นประเทศแรกในภูมิภาคเอเชียตะวันออกเฉียงใต้
รัฐมนตรีช่วยว่าการกระทรวงสาธารณสุข เผยทีมปฏิบัติการฉุกเฉินทางการแพทย์และสาธารณสุขในภาวะภัยพิบัติของประเทศไทย (Thailand EMT) ผ่านการรับรองมาตรฐานขององค์การอนามัยโลกเป็นประเทศแรกในภูมิภาคเอเชียตะวันออกเฉียงใต้ ได้รับรางวัลแสดงความยินดีจากองค์การอนามัยโลกในระหว่างการประชุมคณะกรรมการองค์การอนามัยโลกภูมิภาคเอเชียตะวันออกเฉียงใต้ สมัยที่ 72 ณ กรุงนิวเดลี สาธารณรัฐอินเดีย
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ว่า ได้เป็นตัวแทนรับรางวัลแสดงความยินดีจากองค์การอนามัยโลก ในฐานะที่ประเทศไทยผ่านการรับรองทีม Thailand EMT ตามมาตรฐานขององค์การอนามัยโลกเป็นประเทศแรกในภูมิภาคเอเชียตะวันออกเฉียงใต้ ประเทศแรกของอาเซียน และลําดับที่ 26 ของโลก ในระหว่างการประชุมคณะกรรมการองค์การอนามัยโลกภูมิภาคเอเชียตะวันออกเฉียงใต้ สมัยที่ 72 (Seventy – Second Session of the WHO Regional Committee for South-East Asia : RC72) เมื่อวันที่ 3 กันยายน 2562 ณ กรุงนิวเดลี สาธารณรัฐอินเดีย
ดร.สาธิตกล่าวต่อว่า ทีม Thailand EMT ทีมปฏิบัติการฉุกเฉินทางการแพทย์และสาธารณสุขในภาวะภัยพิบัติ เป็นทีมพัฒนาต่อยอดจากทีมเมิร์ท (MERT : Medical Emergency Response Team) ซึ่งกระทรวงสาธารณสุข ได้มอบหมายให้กรมการแพทย์เป็นแกนหลักดําเนินการร่วมกับหน่วยงานกรม กองต่างๆ ในกระทรวงสาธารณสุข และหน่วยงานเครือข่ายอื่นๆ เช่น กรมป้องกันและบรรเทาสาธารณภัย กระทรวงมหาดไทย กระทรวงกลาโหม สภากาชาดไทย สมาคมเวชศาสตร์ฉุกเฉินแห่งประเทศไทย โดยประเทศไทยมีทีมเมิร์ทครบทุกจังหวัดตั้งแต่ปี 2556 ที่ผ่านมาได้ให้การดูแลรักษาผู้ประสบภัยทั้งในประเทศ รวมทั้งรัฐบาลไทยได้ส่งทีม MERT ไปปฏิบัติหน้าที่ดูแลรักษาผู้ประสบภัยพิบัติแผ่นดินไหวที่ประเทศเนปาลเมื่อปี 2558 และให้ความช่วยเหลือกรณีสันเขื่อนเซ-เปียนน้ําน้อยแตกที่สาธารณรัฐประชาธิปไตยประชาชนลาวในปี 2561
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า กรมการแพทย์ เป็นผู้ริเริ่มพัฒนาหลักสูตรสําหรับทีมบุคลากรทางการแพทย์ และระบบในการเตรียมความพร้อมด้านการแพทย์และสาธารณสุข เพื่อตอบสนองต่อภาวะภัยพิบัติ ตามนโยบายของกระทรวงสาธารณสุข ตั้งแต่ปี 2551 ซึ่งมอบให้กรมการแพทย์เป็น EMT coordinator/ EMT Focal point หากมีเหตุการณ์ฉุกเฉินหรือภัยพิบัติทั้งในประเทศเทศหรือภูมิภาค ทีมเมิร์ท สามารถออกปฏิบัติการได้อย่างทันท่วงที อยู่ได้ด้วยตนเอง ไม่รบกวนทรัพยากรท้องถิ่น โดยหน่วยงานที่เกี่ยวข้องได้ร่วมกันพัฒนาทีม EMT จนได้รับการรับรองตามมาตรฐานขององค์การอนามัยโลกเมื่อวันที่ 30-31 กรกฎาคม 2562 นอกจากนี้ ยังมีแผนการขยายผลการพัฒนาทีม Thailand EMT ระยะ 3 ปี (พ.ศ. 2562 – 2564) ทําให้ประเทศไทยเป็นศูนย์การเรียนรู้ และศูนย์การฝึกอบรมทั้งในประเทศและต่างประเทศ ร่วมกับองค์การอนามัยโลก และหน่วยงานที่เกี่ยวข้องตามมาตรฐานสากลต่อไป
*************************************** 4 กันยายน 2562
รัฐบาลไทย-ข่าวทำเนียบรัฐบาล-อนุทิน เยี่ยม State Quarantine โรงเรียนการบินกำแพงแสน รับคนไทยจากอินโดนีเซีย
วันอาทิตย์ที่ 5 เมษายน 2563
อนุทิน เยี่ยม State Quarantine โรงเรียนการบินกําแพงแสน รับคนไทยจากอินโดนีเซีย
รองนายกรัฐมนตรีและรัฐมนตรีว่าการกระทรวงสาธารณสุข เยี่ยม State Quarantine โรงเรียนการบินกําแพงแสน กองทัพอากาศ รองรับคนไทยกลับจากอินโดนีเซีย 75 คน ตรวจพบมีผู้มีไข้ 4 คน และมีผู้สัมผัสใกล้ชิด 4 คน  ส่งรักษาและตรวจเพิ่ม ที่โรงพยาบาลจันทรุเบกษา และโรงพยาบ
รองนายกรัฐมนตรีและรัฐมนตรีว่าการกระทรวงสาธารณสุข เยี่ยม State Quarantine โรงเรียนการบินกําแพงแสน กองทัพอากาศ รองรับคนไทยกลับจากอินโดนีเซีย 75 คน ตรวจพบมีผู้มีไข้ 4 คน และมีผู้สัมผัสใกล้ชิด 4 คน ส่งรักษาและตรวจเพิ่ม ที่โรงพยาบาลจันทรุเบกษา และโรงพยาบาลกําแพงแสน
วันนี้(5 เมษายน 2563) ที่ จ.นครปฐม นายอุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมคณะ เยี่ยมศูนย์เฝ้าระวังกักกันรัฐบาล( state Quarantine )โรงเรียนการบินกําแพงแสน ซึ่งสํานักงานสาธารณสุขจังหวัดนครปฐม ร่วมกับกองทัพอากาศจัดตั้งขึ้น เพื่อรองรับคนไทยกลับจากประเทศเสี่ยงที่มีการระบาดของโรคโควิด-19 พร้อมมอบหน้ากากอนามัยทางการแพทย์ 6,000 ชิ้น ไว้ใช้ในการดูแลผู้เข้ารับการกักกันโรค
นายอนุทิน กล่าวว่า รัฐบาลได้จัดเตรียมศูนย์เฝ้าระวังกักกันรองรับคนไทยที่เดินทางกลับมาจากต่างประเทศ เพื่อป้องกันการแพร่เชื้อเป็นเวลา 14 วัน โดยในระหว่าง วันที่ 2-3 เมษายน 2563 ได้ส่งคนไทยที่เดินทางกลับจากประเทศอินโดนีเซีย ไปยังศูนย์เฝ้าระวังกักกัน โรงเรียนการบินกําแพงแสน จํานวน 75 คน เป็นชาย 33 คน หญิง 42 คน ทุกคนได้รับการตรวจสุขภาพ ในเช้าวันนี้ (5 เมษายน2563) เวลา 09.00 น. ตรวจพบมีผู้มีไข้ 4 คน และมีผู้สัมผัสใกล้ชิด 4 คน ได้ส่งทั้ง 8 คนไปดูแลรักษาตรวจเพิ่มเติมและเก็บตัวอย่างส่งตรวจทางห้องปฏิบัติการ ที่โรงพยาบาลจันทรุเบกษา 6 คนและโรงพยาบาลกําแพงแสน 2 คน ขณะนี้อยู่ระหว่างรอผล ทั้งนี้ ในการดูแลจะมีบุคลากรด้านสาธารณสุขรวมทั้งทหาร หมุนเวียนปฏิบัติการดูแลตลอด 24 ชั่วโมง วันละ 14 คน
“ต้องขอบคุณและชื่นชมในศักยภาพของกองทัพที่ทุ่มเท จัดเตรียมห้องพัก สิ่งอํานวยความสะดวก ที่สะอาด ปลอดภัย ช่วยให้ผู้เข้าพักไม่เครียด ไม่รู้สึกว่าถูกบังคับให้สูญเสียอิสรภาพ ขอให้ผู้เดินทางกลับมาจากประเทศที่มีการระบาดของโรคทุกคนเข้ารับการกักกันโรค อย่าหลีกเลี่ยงเพราะ อาจจะเป็นคนที่แพร่เชื้อสู่ผู้อื่น และยังผิด พ.ร.บ.โรคติดต่อ และผิดกฎหมาย ที่สําคัญเป็นการช่วยเหลือคนไทยไม่เสี่ยงติดโรคด้วย หากอยู่ครบ 14 วัน ไม่มีไข้ ไม่มีอาการ ตรวจไม่พบการติดเชื้อ สามารถกลับไปใช้ชีวิตตามปกติได้อย่างปลอดภัยทั้งตัวผู้กักกันโรคและญาติพี่น้อง”นายอนุทินกล่าว
ทั้งนี้ ผู้ป่วยโรคโควิด-19 ที่มาจากผู้เดินทางกลับจากต่างประเทศ หากเราสามารถกักกันไว้ได้ โอกาสแพร่เชื้อไปสู่คนอื่นๆ ก็จะเป็นศูนย์ ซึ่งภายใต้ พ.ร.ก. ฉุกเฉินฯ สามารถลดจํานวนคนที่กลับมาจากประเทศเสี่ยงได้มาก และลดจํานวนชาวต่างชาติถึงร้อยละ 90 อย่างไรก็ตาม ขอย้ําในเรื่อง การรักษาระยะห่างทางสังคม ( Social Distancing) เป็นวัคซีนที่ดีมากทําให้ลดการแพร่เชื้อ เพื่อให้ประเทศไทยกลับมาสู่สภาวะที่เป็นปกติสุขโดยเร็ว
รัฐบาลไทย-ข่าวทำเนียบรัฐบาล-กระทรวงดิจิทัลฯ ร่วมลงนามกับ กฟภ. ในสัญญาขอพาดสายสื่อสารบนเสาไฟฟ้าและสัญญาซื้อขายไฟฟ้าในโครงการ “เน็ตประชารัฐ”
วันอังคารที่ 26 ธันวาคม 2560
กระทรวงดิจิทัลฯ ร่วมลงนามกับ กฟภ. ในสัญญาขอพาดสายสื่อสารบนเสาไฟฟ้าและสัญญาซื้อขายไฟฟ้าในโครงการ “เน็ตประชารัฐ”
กระทรวงดิจิทัลฯ
นาวาอากาศเอก สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม (ดีอี) เป็นประธานและร่วมลงนามในสัญญาขออาศัยพาดสายสื่อสารบนเสาไฟฟ้าของการไฟฟ้าส่วนภูมิภาค และสัญญาซื้อขายไฟฟ้าในโครงการยกระดับโครงสร้างพื้นฐานโทรคมนาคมเพื่อขับเคลื่อนเศรษฐกิจของประเทศ (โครงการเน็ตประชารัฐ) ระหว่าง กระทรวงดิจิทัลฯ กับ การไฟฟ้าส่วนภูมิภาค โดยมี นายสุวัฒน์ เชี่ยวชาญชัย รองผู้ว่าการสารสนเทศและสื่อสาร การไฟฟ้าส่วนภูมิภาค (กฟภ.) และนางทัศนีย์ วิริยะสุธี ผู้อํานวยการฝ่ายนโยบายเศรษฐกิจพลังงาน การไฟฟ้าส่วนภูมิภาค เป็นผู้ร่วมลงนาม และนายมนต์ชัย หนูสง กรรมการผู้จัดการใหญ่ บริษัท ทีโอที จํากัด (มหาชน) ร่วมลงนามเป็นพยาน ทั้งนี้ สัญญาดังกล่าวจัดทําขึ้นเพื่อการบริหารจัดการในการให้บริการและเพื่อให้สามารถตรวจสอบ รวมทั้งติดตามการดําเนินงานได้อย่างเป็นระบบรองรับเทคโนโลยีด้านการสื่อสารโทรคมนาคมที่มีการเติบโตอย่างรวดเร็ว ตลอดจนเป็นการกํากับดูแลงานการจัดระเบียบสายสื่อสารโทรคมนาคมที่ดําเนินการอยู่ในปัจจุบัน ให้บรรลุวัตถุประสงค์เกิดความเป็นระเบียบเรียบร้อย เกิดความปลอดภัยในชีวิตและทรัพย์สิน รวมทั้งสร้างภาพลักษณ์ที่ดีให้กับประเทศ เมื่อวันที่ 26 ธันวาคม 2560 ณ บริษัท ทีโอที จํากัด (มหาชน) ถนนแจ้งวัฒนะ เขตหลักสี่ กรุงเทพฯ
*************************